W.i.t.c.h.

**W.I.T.C.H.** on Disneyn Italian osaston tuottama tytöille suunnattu sarjakuva. Sen on luonut Elisabetta Gnone vuonna 2001. Sarjakuva kertoo viidestä teinitytöstä, joista jokainen valitaan hallitsemaan yhtä viidestä luonnon elementistä myyttisen Kandrakarin vartijoina. W.I.T.C.H. määrittelee itsensä fantasiasarjakuvaksi, mutta se on saanut vaikutteita japanilaisesta taikatyttögenrestä ja sisältää supersankariteemoja: päähenkilöt yrittävät paitsi pelastaa maailman myös elää tavallisten teinien elämää pitäen taikavoimansa ja tehtävänsä salassa. Kuvitustyyliltään sarjakuva yhdistää japanilaista ja länsimaista piirustustyyliä. 

Suomessa W.I.T.C.H.-lehti alkoi ilmestyä vuonna 2002. W.I.T.C.H.-lehti ilmestyi Suomessa joka kuukauden ensimmäinen keskiviikko. Aikakirjoihin on kerätty lehdissä julkaistuja sarjakuvia. Suomessa W.I.T.C.H.-lehti päättyi joulukuussa vuonna 2011 numeroon 119. Syynä arvellaan olevan sarjan myöhempien vuosien menestyksettömyys. Viimeinen numero 139 julkaistiin lokakuussa vuonna 2012 Italiassa.

W.I.T.C.H.-sarjasta on kirjoitettu myös kirjoja. Kussakin kirjassa on omat itsenäiset tarinansa, eivätkä ne liity sarjakuvan tapahtumiin.

Sarjakuvan pohjalta on tehty myös animaatiosarja, jota tuotettiin kahden tuotantokauden verran vuosien 2004–2006 aikana. Animaatio seuraa sarjakuvan kahden ensimmäisen saagan juonta vain pinnallisesti, sillä siinä on suuria eroja alkuperäismateriaaliin verrattuna. Hahmot eivät myöskään näytä täysin samoilta kuin sarjakuvissa, koska hahmoja on jouduttu pelkistämään animaatiosarjaa varten.

## Päähahmot

* Will Vandom: W.I.T.C.H-jengin johtaja, jonka elementti on puhdas energia. Will hallitsee mahtavaa Kandrakarin sydäntä, jossa piilee salaperäisiä voimia. Will on ujo, herkkä ja itsenäinen, mutta taikahahmossaan todella määrätietoinen, älykäs, rohkea ja inspiroiva johtaja.
* Irma Lair: W.I.T.C.H-jengin jäsen, jonka elementti on vesi. Irma on jengin humoristisin jäsen ja luonteeltaan huumorintajuinen ja pirteä. Hän ei aina ajattele ennen kuin toimii, mistä aiheutuu usein hankaluuksia sekä hänelle itselleen ja muille. Taikahahmossa Irma muuttuu itsevarmemmaksi ja entistä huumorintajuisemmaksi.
* Taranee Cook: W.I.T.C.H-jengin jäsen, jonka elementti on tuli. Lisäksi Taraneella on telepaattisia kykyjä, joiden avulla hän voi kommunikoida muiden jengin jäsenten kanssa. Taranee on jengin tasapainoisin ja koulumyönteisin jäsen. Hän on ujo ja varautunut, mutta osaa olla myös erittäin itsevarma ystäväporukkansa kanssa. Kun hän muuttuu taikahahmokseen, Taraneesta tulee sähäkkä, rohkea ja entistä itsevarmempi.
* Cornelia Hale: W.I.T.C.H-jengin jäsen, jonka elementti on maa. Cornelia on luonteeltaan viileä ja harkitseva. Taraneen tavoin myös Cornelia suhtautuu kouluun myönteisesti. Hän on kiinnostunut muodista ja pukeutuu aina tyylikkäästi. Taikahahmossa Corneliasta tulee avarakatseisempi.
* Hay Lin: W.I.T.C.H-jengin jäsen, jonka elementti on ilma. Ainoa jengin jäsenistä, joka osaa lentää. Lisäksi Hay Linillä on kyky nähdä esineiden alkuperä ja historia. Hay Lin on jengin luovin ja optimistisin jäsen. Hän on aina iloinen ja aurinkoinen, eikä hän koskaan etsi konfliktia. Taikahahmossa Hay Lin tulee itsevarmemmaksi ja rohkeammaksi. Hay Lin on taiteellisesti lahjakas ja pitää sisustamisesta, piirtämisestä ja vaatteiden ompelusta ja rakastaa kaikkea avaruuteen liittyvää.

## Juoni
Sarjakuvan päähahmot ovat Will, Irma, Taranee, Cornelia ja Hay Lin, jotka elävät kuvitteellisessa Heatherfieldin kaupungissa. Nämä viisi teinityttöä valitaan Kandrakarin, äärettömyyden keskuksen, vartijoiksi. He saavat käyttöönsä neljän alkuaineen, veden, tulen, maan ja ilman voimat, sekä yhden määrittelemättömän, kaikkien voimat Kandrakarin sydämeen yhdistävän energian mahdin. Tytöt seikkailevat Heatherfieldin lisäksi useissa erilaisissa taianomaisissa maailmoissa ja todellisuuksissa.   

Ryhmän nimi W.I.T.C.H. tulee jäsenten etunimen alkukirjaimista. Se tarkoittaa englanniksi noitaa, vaikka sarjakuvassa tyttöjä nimitetään enimmäkseen vartijoiksi. Ensimmäisessä saagassa Hay Linin isoäiti myös huomauttaa juuri ennen kuolemaansa, että tytöt eivät oikeastaan ole noitia vaan jotain aivan muuta, vaikka kyseistä sanaa heistä nykyaikana käytetäänkin. 

## Saagat

Saaga tarkoittaa W.I.T.C.H.-maailmassa jatkuvajuonista tarinaa, jonka pituus on noin 12 lehteä. Jokaisessa saagassa on selkeä pääjuoni, joka kertoo W.I.T.C.H.-tyttöjen taikavoimista, sekä useita sivujuonia, jotka kertovat W.I.T.C.H.-tyttöjen arkielämästä. Meneillään oleva saaga on järjestyksessä kahdeksas.

### Ensimmäinen saaga: Kaksitoista porttia
Tässä saagassa esiteltiin muun muassa Caleb (Cornelian ensirakkaus), julmat Phobos ja Cedric sekä Elyon. Tässä saagassa tytöt saivat ensi kertaa voimansa ja yrittivät tutustua niihin. Heidän tehtävänsä on sulkea heidän kaupungissaan olevia portaaleja, jotka johtavat toiseen maailmaan Meridianiin. Meridiania johtaa julma prinssi Phobos, joka haluaa riistää siskonsa Elyonin voimat itselleen, joiden W.I.T.C.H.-tyttöjen on pysäytettävä.

*2/2002 (1): Halloween
*3/2002 (2): Kaksitoista porttia
*4/2002 (3): Toinen ulottuvuus
*5/2002 (4): Vapauttakaa Taranee!
*6/2002 (5): Meridianin valo
*7/2002 (6): Valheiden verkko
*8/2002 (7): Polkunne kohtaavat vielä...
*9/2002 (8): Mustat ruusut
*11/2002 (9): Neljä lohikäärmettä
*10/2002 (10): Silta maailmojen välillä
*12/2002 (11): Valon kruunu
*1/2003 (12): Nyt ja aina

### Toinen saaga: Kandrakarin sydän
Tässä saagassa W.I.T.C.H.-jengi tutustui Kandrakarin sydämen entiseen vartijaan Nerissaan, joka halusi epätoivoisesti saada sydämen takaisin. Nerissa loi itselleen neljä apuria, Khorin, Tridarcon, Shagonin ja Ceneren. Yhdessä apureidensa kanssa Nerissa haluaa kostaa Kandrakarille hänen vangitsemisesta. Tytöt saivat myös tietää muista entisistä Kandrakarin vartijoista: Cassidy (vesi), Halinor (tuli) ja Kadma (maa). Hay Linin isoäiti Yan Lin (ilma) oli myös entinen vartija. 

*2/2003 (13): Tiedän, kuka olet
*3/2003 (14): Harha-askelia
*4/2003 (15): Vaikeita valintoja
*5/2003 (16): Nerissan merkki
*6/2003 (17): Pahin painajaisesi
*7/2003 (18): Kesämuistoja
*8/2003 (19): Toinen totuus
*9/2003 (20): Will väärillä jäljillä
*10/2003 (21): Hyökkäys Kandrakariin
*11/2003 (22): Särkynyt sydän
*12/2003 (23): Alkuja ja loppuja
*1/2004 (24): Luota minuun

### Kolmas saaga: Arkhantaan ja takaisin
Tässä saagassa Taranee alkaa kapinoimaan oraakkelia vastaan ja jättää ryhmän tilapäisesti. Samalla W.I.T.C.H.-jengin vastassa on satumaisen Arkhanta-maailman valtias Arik, jolla on vaarallinen ase: suonoita Yua, joka pystyy toteuttamaan Arikin jokaisen toiveen. Arik oli halunnut oraakkelin parantamaan poikansa, mutta tämän kieltäytyi parantamasta hänet. Arik meni suolle ja pyydysti Yuan ja toivoi parantavan poikansa Maqin, mutta epäonnistuttuaan siinä Arik halusi Yuan olevan hänen palvelijansa. Samalla Interpolin agentit haluavat selvittää W.i.t.c.h. tyttöjen salaisuuden, ja tyttöjen astraalimarjat alkavat kapinoida heitä vastaan. Tässä saagassa W.I.T.C.H. tutustui myös Orubeen, nuoreen soturiin, joka tuli vähäksi aikaa Taraneen tilalle ryhmään.

*2/2004 (25): Veden varjot
*3/2004 (26): Kiristystä
*4/2004 (27): Kapina
*5/2004 (28): Niin lähellä, niin kaukana
*6/2004 (29): Pienempi paha
*7/2004 (30): Olipa kerran...
*8/2004 (31): Hiljaisuuden ääni
*9/2004 (32): Valheita ja valtapelejä
*10/2004 (33): Lahjoista suurin
*11/2004 (34): Varjoelämää
*12/2004 (35): Heijastuksia
*1/2005 (36): Vapaat sielut

### Neljäs saaga: Basiliaden Endarno
Tässä saagassa oraakkeli (oikealta nimeltään Himerish) potkittiin pois Kandrakarista maanpakoon synnyinmaahansa Basiliadeen, josta myös Orube on alkujaan kotoisin. Uudeksi oraakkeliksi nousi julma ja vallanhimoinen Endarno, joka kuitenkin ennen oli ollut lempeä ja oikeudenmukainen. Elyonin julma isoveli Phobos oli nimittäin vaihtanut hänen mielensä Endarnon ruumiseen ja toisinpäin. Phobos oli vapauttanut Cedricin, ja yhdessä he olivat aikeissa tehdä Phoboksesta uutta oraakkelia. Phobos halaiji samalla myös Kandrakarin sydäntä sekä Elyonin hallussa olevaa Valon kruunua. Viime hetkellä Will ja kumppanit tajusivat Endarnon olevan huijari ja he saivat tämän paljastettua. Phobos heittäytyi tyhjyyteen ja Cedric vietiin uudestaan tyrmään.

*2/2005 (37): Tuomio
*3/2005 (38): Kuuntele sydäntäsi
*4/2005 (39): Kristalliperhonen
*5/2005 (40): Salaisuuksista suurin
*6/2005 (41): Koko totuus
*7/2005 (42): Vanki
*8/2005 (43): Valon taika
*9/2005 (44): Ei enää koskaan yksin
*10/2005 (45): Pettureita ja petoksia
*11/2005 (46): Rohkeuden voima
*12/2005 (47): Ajan hiekka
*1/2006 (48): Uudet tuulet

### Viides saaga: Elementtien kirja
Tässä saagassa Oraakkeli alkoi pohtia, että Cedricissäkin saattaisi esiintyä hyviä puolia, ja niinpä hän lähetti Cedricin Maahan W.I.T.C.H.-tyttöjen valvontaan. Cedric sai kuin saikin inhimillisiä piirteitä, muttei silti pystynyt luopumaan kostosuunnitelmistaan. Niinpä hän sopi salaperäisen Elementtien kirjan kanssa sopimuksen: jos W.I.T.C.H.-jengi tuo Elementtien kirjalle viisi elementtikiveä, kirja palauttaisi Cedricille tämän voimat. Saadakseen W.I.T.C.H.-tytöt liittoon itsensä kanssa Cedric kaappaa Mattin kirjan sisään. W.I.T.C.H.-tytöt saavat elementtikivet, ja kirjan sisällä piileskelevä Jonathan on saamassa voiton, kunnes Matt tekee rohkaisevan liikkeen, joka saa Jonathanin hukkumaan musteeseen. Myös Cedric kuolee, uhraten itsensä rakkautensa Oruben puolesta.

*2/2006 (49): Haaveita ja haasteita
*3/2006 (50): Tähtiin kirjoitettu
*4/2006 (51): Voimien vuo
*5/2006 (52): Kirjan katse
*6/2006 (53): Suloinen sävel
*7/2006 (54): Viimeinen halaus
*8/2006 (55): Uusi päivä
*9/2006 (56): Arvoitus
*10/2006 (57): Muistojen saari
*11/2006 (58): Harhanäkyjä
*12/2006 (59): Tulen ydin
*1/2007 (60): Maa ja ilma
*2/2007 (61): Kirjan maailma
*3/2007 (62): Viimeinen luku

### Kuudes saaga: Ragorlang
Tässä saagassa W.I.T.C.H.-tyttöjä vastaan asettuu paha Tecla Ibsen, jonka apurina toimii hänen aviomiehensä Karl. Teclan tavoite on pysyä ikuisesti nuorena. Siihen tarkoitukseen hän langettaa ragorlangin, joka imee hitaasti uhrinsa elinvoimat ja ajatukset ja antaa ne omistajalleen. Ragorlang on kuin ihmisen paha puoli. Yhdessä aviomiehensä Karlin kanssa Tecla varastaa nuorten elinvoimat ja ajatukset. Epäonnekkaan sattuman vuoksi Hay Lin joutui Teclan kynsiin. Silloin Tecla tajusi, että jos hän saisi W.I.T.C.H.-tyttöjen erikoisvoimat, hänestä tulisi nuori. Monien yllättävien käänteiden jälkeen W.I.T.C.H.-tytöt ja ragorlanginmetsästäjä Folkner saavat Teclan kukistettua. Folkner kuitenkin sulattaa itsensä ragorlangeihin ja W.I.T.C.H.-tytöt käyttävät ragorlang-ansaa tekijäänsä vastaan. Myös Tecla yrittää saada ragorlangit taas haltuunsa. Taistelun tuoksinnassa Tecla ja Karl kuitenkin kuolevat, ja oraakkeli antaa heille tilaisuuden aloittaa uuden elämän kandrakarissa. 

*4/2007 (63): Lähtöjä ja paluita
*5/2007 (64): Huutava mies
*6/2007 (65): Kukka vain
*7/2007 (66): Muistojen kuvajaisia
*8/2007 (67): Riidankylväjä
*9/2007 (68): Pimeä puoli
*10/2007 (69): Yli rajojen
*11/2007 (70): Jymyjuttu
*12/2007 (71): Pelon jäljet
*1/2008 (72): Vihreä välähdys
*2/2008 (73): Sydämen varjo
*3/2008 (74): Sydämen valo

### Seitsemäs saaga: Uusi voima
Tässä saagassa Matt on siirtynyt Kandrakarin palvelukseen ja varastaa W.I.T.C.H.-tyttöjen voimat, jotta he voisivat vastaanottaa uudet voimat. Samaan aikaa Varjojen äiti on kylvänyt mustan puun siemenen Kandrakariin ja Kandrakar päätetään sulkea ulkopuolisilta uhilta. W.I.T.C.H.-tytöt joutuvat yksi kerrallaan etsimään voimiensa juuret. He onnistuivat. Varjojen äiti onnistuu tunkeutumaan Kandrakariin, jonka mustasta siemenestä on kasvanut puu, joka hallitsee koko Kandrakaria. W.I.T.C.H.-tytöt lähtevät hänen peräänsä ja lopulta kukistavat hänet. Oraakkeli on suruissaan, että vei koko kandrakarin ja kaikki sen valvomat universumit vaaraan. Sen takia hän päättää luovuttaa vallan Hay Linin isoäidille, Yan Linille. Muutosten aika alkaa Kandrakarissa. Oraakkeli lähtee vähin äänin pois, mutta välittää vartijoille kiitoksensa kaikesta.

*4/2008 (75): Olet kuin ennen
*5/2008 (76): Maa
*6/2008 (77): Tähdenlentoja
*7/2008 (78): Tuli
*8/2008 (79): Vesi
*9/2008 (80): Suuria tunteita
*10/2008 (81): Ilma
*11/2008 (82): Energia
*12/2oo8 (83): Takaisin Kandrakariin
*1/2009 (84): Yhteiset askelet
*2/2009 (85): Minä olen te
*3/2009 (86): Sydämessä 

### Kahdeksas saaga: Uusi aika
Tässä saagassa Hay Lin aloittaa lapsenvahdin työn koska haluaa hiukan itsenäisyyttä. Samalla hän tutustuu pieneen poikaan nimeltä Henry. Pian hän huomaa, että poika tekee maagisia asioita vain sormea osoittamalla. Hay Lin haluaa esitellä Henrylle ja hänen äidilleen Gretalle muut tytöt ja kertoa, että magia on vain hyvästä. Heatherfieldiin on perustettu herra Takedan johtaman Takeshita Inc.:n pääkonttori. Takeda haluaa pelastaa tyttärensä Marikon, joka on joutunut oudon loitsun valtaan. Hänellä on myös toinen tytär nimeltä Shinobu, joka on isälleen kuin ilmaa.

*4/2009 (87): Kylmää taikaa
*5/2009 (88): Kuka teistä?
*6/2009 (89): Avain kesään
*7/2009 (90): Maagisia kohtaamisia
*8/2009 (91): Paljon enemmän
*9/2009 (92): Ei enää ikinä yksin
*10/2009 (93): Arvoitus kaukaa
*11/2009 (94): Totuuden aika
*12/2009 (95): Kyynelvuo
*1/2010 (96): Kehtolaulu
*2/2010 (97): Maaginen pakettimatka
*3/2010 (98): Seuraava luku
*4/2010 (99): Huimia hyppyjä

### Yhdeksäs saaga: 100% Witch
*5/2010 (100): 100% magiaa; Tukka hyvin kaikki hyvin (100% W.I.T.C.H.)
*6/2010 (101): Tähdenlento; Monikäyttöinen lahja (The Nascent Star)
*7/2010 (102): Ensimmäinen päivä; Pää pyörällä (The First Day)
*8/2010 (103): Kuka olet?; Päivän hyvä työ (The One You're Not)
*9/2010 (104): Toinen maailma; Hätä keinot keksii (Another World)
*10/2010 (105): Eläinrata; Rakkaus on sokea (One Letter From a Dream)
*11/2010 (106): Se oli kohtalo; Tuplahämäys (Zodiac)
*12/2010 (107): Kirje täynnä toiveita (It was Fate)
*1/2011 (108): 5 tyttöä 5 sarjista (A Father's Heart)
*2/2011 (109): Isät ja tyttäret (The Green Truth)
*3/2011 (110): Joukkopeliä (Magical Moms)
*4/2011 (111): Vihreä totuus (Teamwork)
*5/2011 (112): Maagiset äidit (First Days)
*6/2011 (113): Ekat lomapäivät (The Long Kiss)
*7/2011 (114): Meri ja tähdet (Back to School)
*8/2011 (115): Paluu kouluun (A Special Journey)
*9/2011 (116): Sopiva etäisyys (The Right Distance)
*10/2011 (117): Maaginen matka (The Best Party)

### Kymmenes saaga: The Ladies vs. W.I.T.C.H.
*11/2011 (118): Muutosten päivä (All In A Day)
*12/2011 (119): Parhaat pikkujoulut (Music In The Air)
*1/2012 (120): (Lady Giga)
*2/2012 (121): (Ten Years Later)
*3/2012 (122): (Mathematically Possible)
*4/2012 (123): (Lady Crash)
*5/2012 (124): (A Puppy for a Friend)
*6/2012 (125): (The Other Part)
*7/2012 (126): (Lady Kimikal)
*8/2012 (127): (Embrace)
*9/2012 (128): (A Single Word)
*10/2012 (129): (Away From the Heart)
*11/2012 (130): (A New Friend)

### Yhdestoista saaga: Magical Sovereign
*12/2012 (131): (The Magic of Emotion)
*1/2013 (132): (Together Again)
*2/2013 (133): (Little Magic)
*3/2013 (134): (Tomorrow)
*4/2013 (135): (Summer Time)
*5/2013 (136): (Sportingly Stylish)
*6/2013 (137): (I Love London!)
*7/2013 (138): (A Different World)
*8/1013 (139): (Forever In Our Hearts)

## Aikakirjat

* *Aikakirjat 1* (2003, Sanoma Magazines Finland Oy, ), sisältää tarinat: *Aika ennen taikaa*, *Halloween* (julkaistu lehdessä 1/2002), *Kaksitoista porttia* (2/2002)
* *Aikakirjat 2* (2003, Sanoma Magazines Finland Oy, ), tarinat: *Toinen ulottuvuus* (julkaistu 3/2002), *Vapauttakaa Taranee!* (4/2002), *Meridianin valo* (5/2002)
* *Aikakirjat 3* (2004, Sanoma Magazines Finland Oy, ), tarinat: *Valheiden verkko* (6/2002), *Polkunne kohtaavat vielä* (7/2002), *Mustat ruusut* (8/2002), *Neljä lohikäärmettä, osa 1* (9/2002)
* *Aikakirjat 4* (2003, Sanoma Magazines Finland Oy, tarinat: *Neljä lohikäärmettä osa 2* (julkaistu 9/2002), *Silta maailmojen välillä* (10/2002), *Valon Kruunu* (11/2002), *Nyt ja Aina* (1/2003)
* *Aikakirjat 5* (2003, Sanoma Magazines Finland Oy, tarinat: *Tiedän, kuka olet* (julkaistu 2/2003), *Harha askelia* (3/2003), *Vaikeita valintoja* (4/2003), *Nerissan merkki* (5/2003)
* *Aikakirjat 6* (2003, Sanoma Magazines Finland Oy, tarinat: *Pahin painajaisesi* (julkaistu 6/2003), *Kesämuistoja* (7/2003), *Toinen totuus* (8/2003), *Will väärillä jäljillä* (9/2003)
* *Aikakirjat 7* (2003, Sanoma Magazines Finland Oy, tarinat: *Hyökkäys Kandrakariin* (julkaistu 10/2003), *Särkynyt sydän* (11/2003), *Alkuja ja loppuja* (12/2003), *Luota minuun* (1/2004)
* *Aikakirjat 8* (2004, Sanoma Magazines Finland Oy, tarinat: *Veden varjot* (julkaistu 2/2004), *Kiristystä* (julkaistu 3/2004), *Kapina* (julkaistu 4/2004), *Niin lähellä, niin kaukana* (julkaistu 5/2004)
* *Aikakirjat 9* (2004, Sanoma Magazines Finland Oy, tarinat: *Pienempi paha* (julkaistu 6/2004), *Olipa kerran* (julkaistu 7/2004), *Hiljaisuuden ääni* (julkaistu 8/2004), *Valheita ja valtapelejä* (julkaistu 9/2004)
* *Aikakirjat 10,* tarinat: *Lahjoista suurin* (julkaistu 10/2004), *Varjoelämää* (julkaistu 11/2004), *Heijastuksia* (julkaistu 12/2004), *Vapaat sielut* (julkaistu 1/2005)

## Ekstrat
* *W.i.t.c.h. ekstra 1 : Elyon, Meridianin kuningatar*: ensimmäinen sarjakuva ekstra kertoo Elyonista, Meridianin uudesta kuningattaresta. Tässä ekstrassa käydään läpi Elyonin uutta elämää ja miten hän lähtee tutkimaan valtakuntaansa. Lehden lopussa on kurkistus myös Elyonin päiväkirjasta.
* *W.i.t.c.h. ekstra 2 : Caleb ja Cornelia – toinen ulottuvuus*: toisessa sarjakuva ekstrassa on kaksi tarinaa, miten jos Caleb olisi jäänyt Cornelian kanssa Heatherfieldiin, ja jos Cornelia olisi jäänyt Calebin kanssa Meridianiin. Molempien versiossa tajutaan, että heidän maailmansa ovat liian erilaisia toisilleen
* *W.i.t.c.h. ekstra 3 : Minun W.i.t.c.h. kesäni*: tämä ekstra ei ole kokonaan sarjakuva ekstra vaan tämä ekstra toimii W.i.t.c.h.-lukijoiden omana kesäpäiväkirjana. Lehdessä on myös yhdensivuisia sarjakuvia, horoskooppeja ja tyylivinkkejä.
* *W.i.t.c.h. ekstra 4 : Kandrakarin sydän*: tässä sarjakuva ekstrassa käydään läpi Kandrakarin historiaa ja myös siitä miten W.i.t.c.h.-tytöt pärjäisivät, jos heillä olisi hallussaan eri luonnonvoimat. Lisäksi ekstrassa on kaksi peliä ja Kandrakarin kartta.
* *W.i.t.c.h. ekstra 5 : Halloween*: tämä ekstra ei ole sarjakuva ekstra, vaan tämä on 44-sivuinen halloween teemanumero. Tässä ekstrassa on Halloween-peli, W.i.t.c.h.-tyttöjen juhlavinkit, kaksi testiä ja jättihoroskooppi.
* *W.i.t.c.h. ekstra 6 : Poikien planeetta*: tässä sarjakuva ekstrassa keskitytään W.i.t.c.h.-tyttöjen "siviilielämään". Sarjakuva kertoo mitä W.i.t.c.h.-lehden sivujen tuttujen poikien päässä liikkuu ja myös Hay Linin syntymäpäiväjuhlasta. Lehdessä on myös liite, joka kertoo W.i.t.c.h.-lehden poikien ajatuksia ja luonteeistaan.
* *W.i.t.c.h. ekstra 7 : Kandrakarin arvoitukset*: tässä ekstrassa on 48 sivua tehtäviä, testejä ja sanaristikoita.
* *W.i.t.c.h. ekstra 8 : Kesä 2005*: tyyliopas, jonka avulla löydät oman kesätyylisi ja kehittelet sitä oman mieltymystesi mukaan. Ekstrassa on myös lomavinkkejä ja hauskoja testejä.
* *W.i.t.c.h. ekstra 9 : Sheffield*: tämä ekstra kertoo W.i.t.c.h.-tyttöjen koulusta Sheffield Instutesta. Ekstrassa kerrotaan Sheffield koulun historiasta, tietoja W.i.t.c.h.-tytöistä ja monesta muusta heidän koulun opettajasta. Ekstrassa on myös lautapeli, kolme testiä, minijulisteita, taikavinkkejä ja myös tarroja.
* *W.i.t.c.h. ekstra 10 : Halloween*: tässä halloween teemanumerossa on kaksi testiä, tehtäviä, W.i.t.c.h.-tyttöjen juhlavinkkejä, tietoa halloweenista ja W.i.t.c.h. tyttöjen maailmasta, horoskooppeja ja halloween-koristeita.
* *W.i.t.c.h. ekstra 11 : Joulu 2005*: tästä joulunumerosta löytyy 12-sivuinen joulu-sarjakuva, 8-sivuinen liite, jouluhoroskooppi, tyyli- ja lahjavinkkejä, pakettikortit.
* *W.i.t.c.h. ekstra 12 : Julistelehti*: W.i.t.c.h.-lukijoiden pyynnöstä julistenumero. Siitä löytyy 24 julistetta, kolme testiä ja ystävänpäivä lahjavinkkejä.
* *W.i.t.c.h. ekstra 13 : Orube*: tämä sarjakuva ekstra kertoo Orubesta. 48-sivuisessa ekstrassa käydään läpi Oruben/Rebecca Rudolphin elämästä ja miten hän löytää oman paikkansa Heatherfieldistä.
* *W.i.t.c.h. ekstra 14 : Musakesä*: kesä- ja musapaketti. Lehdestä löytyy musiikki-aiheista tietoa, Taraneen tanssikoulusta, kesän tyylivinkit ja hauskan testin.
* *W.i.t.c.h. ekstra 15 : Salaiset kansiot*: tämä ekstra johdattelee lukijan mokanhallinnan ja salakielisten sanomien maailmaan. Tässä ekstrassa on W.i.t.c.h.-tyttöjen salaisuuksia, mokanhallintaohjeita ja myös toimituksen ja lukijoiden yllättäviä paljastuksia.
* *W.i.t.c.h. ekstra 16 : Vuoden bileet*: bileopas, jonka avulla voit järjestää kosmisimmat juhlat. Tässä ekstrassa on kaksi testiä ja juhlaohjeita.
* *W.i.t.c.h. ekstra 17 : Joulu 2006*: 46-sivuinen joulusarjakuva.
* *W.i.t.c.h. ekstra 18 : Viesti ystävälle*: 64-sivuinen ystävyydelle ja viestinnälle omistettu ekstra. Sisältää lyhyitä sarjakuvia, testejä, tarroja ja muuta.
* *W.i.t.c.h. ekstra 19 : Manga*: sisältää W.i.t.c.h.-tarinan alun mangaversiona ja ekstrassa on mukana Kaksitoista porttia -lautapeli.
* *W.i.t.c.h. ekstra 20 : Kaksi kohtaloa*: tämä sarjakuva ekstra kertoo Meridianin kuningattaresta Elyonista ja soturista Calebista ja heidän seikkailustaan. Ekstran mukana on tatuointeja.
* *W.i.t.c.h. ekstra 21 : Joulu 2007*: tässä ekstrassa on kaksipuolta toisessa puolessa on joulusarjakuva, lahjavinkkejä ja testi. Toinen puoli on piirustuskoulu, joka opettaa lukijan piirtämään W.i.t.c.h.-tytöt. Ekstran mukana tulee kalenteri vuodelle 2008.
* *W.i.t.c.h. ekstra 22 : Muoti 2008*: tässä ekstrassa sukelletaan muodin maailmaan. Ekstrassa on viisi sarjakuvaa, missä W.i.t.c.h.-tytöt ratkovat pukeutumispulmia, testejä, kurkistus jokaisen W.i.t.c.h.-tytön vaatekaappiin, W.i.t.c.h.-tyttöjen uusien tyylien esittelyä ja juttuja muotisuunnittelijoista.
* *W.i.t.c.h. ekstra 23 : Sporttikesä 2008*: tässä sporttiekstrassa on 40-sivuinen sarjakuva tyttöjen arkielämästä, kolme sporttista testiä ja lehden mukana tulee W.i.t.c.h.-pinssejä.
* *W.i.t.c.h. ekstra 24 : Muoti 2009*: tässä ekstrassa on 20 sivua sarjakuvaa, minijulisteita, suunnittelu kilpailu ja kesäisiä trendi- ja tuunausvinkkejä.
* *W.i.t.c.h. ekstra 25 : Halloween*: tässä extrassa on 54 sivua sarjakuvaa, kaksipuolinen jätti juliste, kaksi halloween-koristetta ja horoskooppeja.

* *Kesäpokkari 1* (2007): ensimmäinen kesäpokkari kertoo W.i.t.c.h.-tyttöjen "tavallisesta" elämästä. Pokkarissa on seitsemän W.i.t.c.h.-sarjakuvaa, jossa tytöt perehtyvät muun muassa jalkapalloon, ratsastukseen ja tanssiin. Kirjassa on myös kurkistus tyttöjen maailmaan.
* *Kesäpokkari 2* (2008): toisessa kesäpokkarissa on 144 sivua sarjakuvaa. Taranee houkuttelee tytöt osallistumaan suureen G.L.A.M-kilpailuun. Tytöt huomaavat, että musikaalin teossa taikavoimista ei ole apua.
* *Kesäpokkari *3 (2009): kolmanessa kesäpokkarissa on kymmenen uutta tarinaa, jossa nähdään W.i.t.c.h.-tytöt erilaisimpien tekstiviestitarinoiden päähenkilöinä. Tarinat vievät W.i.t.c.h.-tytöt uudenvuodenbileisiin, kuin pyöräretkellekin.

*Koulupäiväkirja 2008–2009

## Kirjat
* *Kultainen lähde*
* *Myrskyn armoilla*
* *Haudattu salaisuus*
* *Jääkukka*
* *Sumuiset vedet*
* *Totuuden liekki*
* *Tehtävä menneisyydestä*
* *Kivinen haukka*
* *Kotkan kynnet*
* *Kultainen feeniks*
* *Yön kuningatar*
* *Tähden kosketus*
* *Taikaruusun maa*
* *Matka maan sydämeen*
* *Kamppailu sydämestä*
* *Taistelu syvyyksissä*
* *Kevään paluu*
* *Matkalla kotiin*
* *Pöllön varjo*
* *Smaragdilintu*
* *Simpukan salaisuus*

## Testi- ja tietokirjat
* *Kultainen testikirja - minä ja muut*
* *Maagisimmat testit*
* *Tyyli*
* *Kauneus*
* *Pojat*
* *Koulu*
* *Juhlat*
* *Ystävät*
* *Rakkaus*
* *Meidän jengi*
* *Salaisuudet*
* *Loma*
* *Sisustuksen maaginen kirja*